gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl tr gl gl gl es gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O Polisario denuncia prospeccións ilegais de petroleiras no Sáhara
Cuarta feira, 28 de setembro de 2022
"Constitúen unha explotación de recursos que pertencen ao pobo saharauí e complican a solución do conflito", din.
Tags: autodeterminación Marrocos ONU Polisario recursos naturais Sáhara Occidental
O pobo saharauí reclama os seus recursos
O representante da Fronte Polisario ante a ONU, Bujari Ahmed, denunciou ante o Consello de Seguridade de Nacións Unidas as licenzas outorgadas polo Goberno de Marrocos a varias empresas petroleiras estranxeiras no Sáhara Occidental, por considerar que "constitúen unha explotación ilegal de recursos que pertencen ao pobo saharauí e complican a solución do conflito".
"Polo seu interese en conducir esta longa disputa a unha solución pacífica, o Consello de Seguridade debería instar a que se deteña este saqueo ilegal de recursos naturais propiedade do pobo do Sáhara Occidental", afirma Ahmed nunha carta remitida esta semana ao presidente de quenda do órgano, o embaixador de Uganda, Ruhakana Rugunda.
"Marrocos carece de argumentos legais para xustificar a concesión de permisos de prospección e estudo dun territorio que ocupa dende 1975 e sobre o que a comunidade internacional non lle recoñece a soberanía", engadiu o diplomático saharauí.
Bujari recordou que a Asemblea Xeral da ONU subliñou en varias resolucións o dereito exclusivo do pobo saharauí de gozar dos recursos naturais do territorio, así como a opinión legal de 2002 do departamento de Asuntos Legais de Nacións Unidas onde se declara "unha violación do Dereito Internacional" a exploración e explotación de recursos naturais no Sáhara Occidental en contra da "vontade e benestar" do pobo do territorio.
"As accións de Marrocos no Sahara Occidental e as das entidades estranxeiras cómplices socavan gravemente o proceso político en marcha para atopar unha solución política xusta, duradeira e mutuamente aceptábel", agregou Bujari.
A República Árabe Saharauí Democrática (RASD) anunciou o pasado mes de xaneiro a creación unha zona económica exclusiva (ZEE) en virtude "do dereito inalienábel do pobo saharauí á autodeterminación e a dispor dos seus recursos naturais".
Información en Vieiros sobre o conflito do Sáhara Occidental
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto